ΚΑΝΟΝΙΣΜΟΣ (ΕΚ) αριθ. 1884/94 ΤΟΥ ΣΥΜΒΟΥΛΙΟΥ της 27ης Ιουλίου 1994 για την τροποποίηση του κανονισμού (ΕΟΚ) αριθ. 805/68 περί κοινής οργανώσεως της αγοράς στον τομέα του βοείου κρέατος

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι η μεταρρύθμιση της κοινής γεωργικής πολιτικής επέφερε, μεταξύ άλλων, ανάπλαση του καθεστώτος της ειδικής πριμοδότησης για τα αρσενικά βοοειδή, που προβλέπει ο κανονισμός (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (3)-

ότι ο προσδιορισμός, με βάση το καλύτερο έτος μεταξύ των ετών 1990, 1991 και 1992, των περιφερειακών ανωτάτων ορίων που αναφέρονται στο άρθρο 4 β παράγραφος 3 του κανονισμού (ΕΟΚ) αριθ. 805/68, οδήγησε σε ορισμένα τμήματα της Κοινότητας σε αριθμούς οι οποίοι είναι κατά πολύ ανώτεροι της κατάστασης που υπήρχε κατά τη στιγμή της μεταρρύθμισης- ότι η εφαρμογή, κατά τα επόμενα έτη, υπερβολικά υψηλών περιφερειακών ανωτάτων ορίων κινδυνεύει να εκθέσει την υλοποίηση του ελέγχου της παραγωγής, που είναι ένας από τους πρωταρχικούς στόχους της μεταρρύθμισης- ότι, επομένως, ενδείκνυται να περιοριστούν τα περιφερειακά ανώτατα όρια, ιδίως με βάση την κατάσταση της παραγωγής βοείου κρέατος και της εξέλιξής της κατά τα τελευταία έτη-

ότι θα πρέπει να προσαρμοστεί επίσης το ιδιαίτερο περιφερειακό ανώτατο όριο που προβλέπεται για το έδαφος των νέων γερμανικών Laender σε συνάρτηση με τη μεταβολή του συνολικού ανωτάτου ορίου που χορηγείται στη Γερμανία- ότι, όπως και τώρα, η εφαρμογή αυτού του ιδιαίτερου ανωτάτου ορίου, θα παραμείνει περιορισμένη στα νέα Laender,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 805/68 τροποποιείται ως εξής:

1. Στο άρθρο 4β παράγραφος 3 τρίτο εδάφιο, το στοιχείο β) αντικαθίσταται από το ακόλουθο κείμενο:

"β) περιφερειακό ανώτατο όριο: ο αριθμός των ζώων που μπορεί να επωφεληθεί, σε μια περιφέρεια και για ένα ημερολογιακό έτος, της ειδικής πριμοδότησης- ο συνολικός αριθμός των ζώων που περιλαμβάνονται στα περιφερειακά ανώτατα όρια κάθε κράτους μέλους περιορίζεται σε:

"" ID="1">Βέλγιο> ID="3">293 211"> ID="1">Δανία> ID="3">324 652"> ID="1">Γερμανία

[συμπεριλαμβανομένου του ιδιαίτερου περιφερειακού ανώτατου ορίου σχετικά με την ειδική πριμοδότηση που αναφέρεται στο άρθρο 4κ παράγραφος 1 στοιχείο α) που ισχύει για τα νέα Laender]

> ID="2">3 092 667"> ID="1">Ελλάδα> ID="3">140 130"> ID="1">Ισπανία

(συμπεριλαμβανομένων των Καναρίων Νήσων)> ID="3">551 552"> ID="1">Γαλλία> ID="3">1 908 922"> ID="1">Ιρλανδία> ID="3">1 286 521"> ID="1">Ιταλία> ID="3">824 885"> ID="1">Λουξεμβούργο> ID="3">19 300"> ID="1">Κάτω Χώρες> ID="3">264 000"> ID="1">Πορτογαλία> ID="3">154 897"> ID="1">Ηνωμένο Βασίλειο> ID="3">1 419 811">

"2. Στο άρθρο 4κ παράγραφος 1 στοιχείο α) ο αριθμός "780 000" αντικαθίσταται από τον αριθμό "660 323".

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Ιουλίου 1994.

Για το Συμβούλιο

Ο Πρόεδρος

Th. WAIGEL

(1) ΕΕ αριθ. C 83 της 19. 3. 1994, σ. 36.

(2) ΕΕ αριθ. C 128 της 9. 5. 1994.

(3) ΕΕ αριθ. C 148 της 28. 6. 1968, σ. 24. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1096/94 της Επιτροπής (ΕΕ αριθ. L 121 της 12. 5. 1994, σ. 9).